હું જે ફ્લેટમાં રહું છું, એમાં અમે ચાર જણાં છીએ. મન થાય તો રસોઈ બનાવી લઈએ છીએ, નહીં તો નહીં. ઉત્સાહ હોય તો ક્યાંક બહાર જઈએ છીએ. ટ્રાફિક જામના કલાકોમાં ફસાઈને ક્યારેક ખાવાની પણ તાકાત રહેતી નથી. નહાવાની પણ નહીં. ઘેર આવતાં જ પથારીમાં પડી જઈએ છીએ જે દિવસે ઑફિસમાં વધારે ટેન્શન રહે છે, એ દિવસે ઘેર આવીને ‘ડૉન્ટ ડિસ્ટર્બ’નું બોર્ડ મૂકીને આમ જ સૂઈ જઉં છું. એવા સમયે કોઈની જોડે વાત કરવાનું મન થતું નથી. રૂમ મેટ્‍સની સામે પોતાની ફિલિંગ્સ છુપાવવાની જરૂર પડતી નથી. શું લગ્ન પછી આવી રીતે રહેવું સંભવ હોય છે ?